# **DECIZIA ETAPEI DE ÎNCADRARE**

## Nr. număr din zz.ll.aaaa

....

Ca urmare a solicitării de emitere a acordului de mediu adresate de **SC ANASPED SRL**, cu sediul în Str. CALEA OBCINILOR, Nr. 5, Suceava , Judetul Suceava, ...., înregistrată la APM Suceava cu nr. 7776/10.08.2016, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

1. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

şi ca urmare a delegării de competenţă,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 10.02.2017, că proiectul **“Construire cladire administrativa, anexe, imprejmuire, parcare, amenajare teren“** propus a fi amplasat în comuna Patrauti, sat Patrauti, judetul Suceava, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2, pct. 10, lit.a;

1. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

***1. Caracteristicile proiectului***

*a) proiectul se încadrează în prevederile Hotărârii Guvernului nr. 445/2009, anexa nr. 2, pct.10, lit.a;*

*b) proiectul nu face obiectul prevederilor O.M. nr.19/2010 privind evaluarea adecvata a efectelor potentiale a investitiei asupra ariilor naturale protejate de interes comunitar;*

*c) mărimea proiectului*: se propune realizarea unei investitii care consta in:

Terenul pe care se va implementa investitia ocupa o suprafata de 11500mp, din care Sc totala=1382mp, Splatforme=6511mp, Sspatii verzi inierbate=3607mp.

Suprafata construita consta in:

-cladire administrativa (corp 01) S+P+2E; Sc=777mp

-spatiu servicii auto (corp 02) P+1E; Sc=553mp; spatiul va fi folosit ca spalatorie si service auto;

-statie carburant (corp 03) P; Sc=36mp; statia construita pentru alimentarea cu combustibil (motorina) a autovehiculelor proprii, va fi alcatuita dintr-un rezervor din otel, ingropat, in cuva de beton, cu pereti dubli, cu V=80mc, dotat cu pompa de livrare a combustibilului amplasata pe platforma betonata si protejata cu copertina.

-cabina paza (corp 04) P; Sc=16mp

In incinta va fi organizata o parcare pentru 60 autoturisme si 23 TIR-uri.

d) *cumularea cu alte proiecte* – nu este cazul;

e) *utilizarea resurselor naturale*: nu este cazul;

*Utilităţile necesare pentru organizarea de şantier si dupa punerea in functiune a obiectivului:*

1. alimentare cu apa – se va face din sursa proprie, put forat, amplasat in interiorul incintei, cu adancimea de 80m si diametrul de 200mm; zona de protectie sanitara si perimetrul de protectie hidrogeologica s-a stabilit la 10m de jur-imprejurul acestuia; Sunt prevazute: rezervor de inmagazinare apa consum menajer cu V=15mc si rezervor inmagazinare rezerva intangibila cu V=110mc;
2. canalizare – apele uzate menajere sunt preluate de reteaua de canalizare exterioara si directionate catre ministatia de epurare cu Quz zi max=3,6mc/zi (0,042l/s); apele meteoricedin parcaj sunt evacuate catre separatorul de hidrocarburi cu Qn=100l/s (circular, din beton, Di=2,2m si H=2,85m, capacitate totala=7370l, capacitate depozitare lichide usoare=2216l), apoi prin reteaua exterioara in bazin pentru ape uzate cu V=125mc. Din bazinul de ape uzate apele sunt evacuate in paraul Patrauceanca.
3. reţea de alimentare cu energie electrică şi iluminat public; alimentarea cu energie elctrica se va face prin racordare la reteaua existenta in zona, conform solutiei furnizorului de energie electrica;
4. **instalaţii de încălzire** – sunt prevazute pentru cladirea corpului administrativ montarea de pompa de caldura, panouri solare, centrala electrica.

*f) productia de deşeuri:* Principalele categorii de deşeuri care vor rezulta din activitatea de execuţie a proiectului sunt:

1. pulberi ciment de la operaţiile de construcţii şi finisaje;
2. pământul în exces de la operaţiile de săpături;

Pe toată durata execuţiei, aceste deşeuri rezultate vor fi transportate de pe teren şi duse la un depozit autorizat de deşeuri prin grija constructorului.

*g) emisiile poluante, inclusiv zgomotul şi alte surse de disconfort*:

- pe perioada derularii lucrarilor de executie pot aparea emisii:

- pulberi ciment de la operaţiile de construcţii şi finisaje;

- noxe de la mijloacele de transport a materialelor;

- pulberi pământ de la operaţiile de săpături;

Aceste emisii au un caracter provizoriu, in intervale mici de timp, luandu-se masuri pentru reducerea acestora (stropiri, program de lucru adaptat pentru executia lucrarilor si operatiuni de transport, folosirea unor mijloace de transport performante, etc).

- în perioada lucrărilor de construire, zgomotul va fi generat de utilajele de excavatie şi mijloacele de transport si se va avea in vedere utilizarea unor utilaje silentioase, cu un grad ridicat de fiabilitate si randament ridicat;

*h) riscul de accident*: pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate

***2. Localizarea proiectului***

2.1 *utilizarea existentă a terenului*: Terenul se află situat in intravilanul comunei Patrauti, cu acces din drum de exploatare aflat pe latura de vest a terenului, care face legatura cu E85.

Vecinătătiile terenului sunt:

1.la sud – teren proprietate SC ANASPED SRL;

2.la vest - drum de exploatare;

3.la est - parau Patrauceanca;

4.la nord – SC ECO PLANT SRL;

Conform C.U. nr.19/13.06.2016, folosinţa actuală a terenului este teren arabil.

2.2 *relativa abundenţă a resurselor naturale din zonă, calitatea şi capacitatea regenerativă a acestora:* nu este cazul;

*2.3 capacitatea de absorbţie a mediului, cu atenţie deosebită pentru:*

a) zonele umede – nu este cazul;

b) zonele costiere – nu este cazul;

c) zonele montane şi cele împădurite – nu este cazul;

d) parcurile şi rezervaţiile naturale – nu este cazul;

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate – nu este cazul;

f) zonele de protecţie speciale – nu este cazul;

g) ariile în care standardele de calitate a mediului stabilite de legislaţia în vigoare au fost deja depăşite – nu este cazul;

h) peisajele cu semnificaţie istorică, culturală şi arheologică – nu este cazul;

i) ariile dens populate – lucrările propuse se află in intravilanul comunei Patrauti;

***3. Caracteristicile impactului potenţial***

*a). Extinderea impactului, aria geografică şi numărul de persoane afectate* – lucrările ce urmează a fi executate nu vor avea un impact negativ asupra factorilor de mediu şi nu vor crea un disconfort pentru populaţie pe perioada execuţiei lucrărilor;

*b). Natura transfrontieră a impactului* – lucrările propuse nu au efecte transfrontieră;

*c). Mărimea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

*d). Probabilitatea impactului* – impact redus, pe perioada de execuţie şi în perioada de funcţionare a obiectivului;

*e). Durata, frecvenţa şi reversibilitatea impactului* – impact redus, pe perioada de execuţie şi în perioada de funcţionare a obiectivului.

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

Nu este cazul

**Condiţiile de realizare a proiectului:**

- investiţia se va realiza cu respectarea documentaţiei tehnice depuse precum, a legislaţiei de mediu în vigoare şi a avizelor menţionate în Certificatul de urbanism nr. 19/13.06.2016, emis de Primaria comunei Patrauti.

- conform art. 22, alin 1 din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitentă asupra acestor modificări;

- se vor respecta cu stricteţe limitele şi suprafeţele de lucru, modul de depozitare a materialelor şi a rutelor alese pentru transport.

- se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din executarea lucrărilor şi se va asigura gestionarea corespunzătoare a acestora în conformitate cu prevederile Legii nr. 211/2011, cu modificarile si completarile ulterioare. Deşeurile reciclabile colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi.

- nivelul de zgomot generat de desfăşurarea lucrărilor se va încadra în prevederile STAS 10009/1988 - acustica urbană;

- la finalizarea lucrărilor se vor îndepărta resturile de materiale şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială;

- neafectarea calităţii factorilor de mediu pe perioada derulării lucrărilor investiţiei şi după punerea în funcţiune a obiectivului;

- se vor respecta prevederile avizului de gospodarire a apelor nr. 3/19.01.2017, care impune urmatoarele valori pentru urmatorii indicatori de calitate:

|  |  |  |
| --- | --- | --- |
| CATEGORIA APEI | INDICATORI DE CALITATE | VALORI ADMISE  (mg/dmc) |
| Ape uzate menajere | pH | 6,5-8,5 |
| Materii in suspensie | 35 |
| CBO5 | 20 |
| CcoCr | 125 |
| Azot amoniacal | 2 |
| Fosfor total | 1 |
| Substante extractibile cu solventi organici | 20 |
| Detergenti sintetici | 0,5 |
| Sulfuri si hidrogen sulfurat | 0,5 |

**Condiţii impuse pentru organizarea de şantier**:

- organizarea de santier se va realiza in interiorul amplasamentului, executantului revenindu-i in exclusivitate responsabilitatea modului de organizare a santierului;

- se va avea în vedere execuţia rapidă a lucrărilor şi încadrarea în termenul de realizare a investiţiei,

- utilajele de construcţii se vor alimenta cu carburanţi numai de la staţii de distribuţie carburanţi autorizate;

- întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri autorizate;

- titularul are obligaţia de a urmări modul de respectare a legislaţiei de mediu în vigoare pe toată perioada de execuţie a lucrărilor şi să ia toate măsurile necesare pentru a nu se produce poluarea apelor subterane, de suprafaţă, a solului sau a aerului.

Titularul proiectului are obligaţia de a notifica Agenţia pentru Protecţia Mediului Suceava dacă intervin elemente noi necunoscute şi asupra oricărei modificări ale condiţiilor care au stat la baza emiterii prezentei, înainte de realizarea modificării.

Prezenta decizie se poate revizui, în cazul în care se constată apariţia unor elemente noi, necunoscute la data emiterii .

Prezenta decizie este valabilă pe toată perioada de aplicare a proiectului.

Se va anunţa Agenţia pentru Protecţia Mediului Suceava data începerii şi finalizării lucrărilor de execuţie pentru verificarea respectării tuturor condiţiilor impuse. Procesul verbal întocmit la finalizarea lucrărilor se anexează şi face parte integrantă din procesul verbal de recepţie la terminarea lucrărilor.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**Şef serviciu**

Întocmit,